Հարվի Բարնս

**Հարվի Բարնս** (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Լեսթեր Սիթիի կազմում։ Խաղում է ձախ վինգերի դիրքում։

## Ակումբային կարիերա
### Լեսթեր Սիթի
Բարնսը Լեսթեր Սիթիի ակադեմիայի սան է։ Իր առաջին պայմանագիրը կնքեց 2016 թվականի հունիսի 25-ին։ Իր պրոֆեսիոնալ դեբյուտը անգլիացին նշեց դեկտեմբերի 7-ին՝ փոխարինելով Դանի Դրինքուոթերին Չեմպիոնների Լիգայի խմբային փուլի Պորտուի դեմ խաղում։ 2017 թվականի հունվարի 20-ին Բարնսը մինչև մրցաշրջանի ավարտը վարձավճարով միացավ Միլթոն Քինս Դոնսին։ Իր դեբյուտը ակումբի կազմում նշեց հունվարի 21-ին՝ փոխարինման մտնելով Նորթհեմպտոն Թաունի դեմ խաղում և այս խաղում դառնալով գոլի հեղինակ։ Ապրիլի 1-ին անգլիացին գոլ խփեց Ջիլինգհեմի դեմ խաղում՝ օգնելով իր թիմին հաղթել 3-2 հաշվով։ Ապրիլի 30-ին նա գոլի և գոլային փոխանցման հեղինակ դարձավ Ուոլսոլի դեմ խաղում։ Վարձավճարի ընթացքում Բարնսը անցկացրեց 21 հանդիպում՝ դառնալով 6 գոլի հեղինակ և ճանաչվելով Միլթոն Քինս Դոնսի տարվա լավագույն երիտասարդ ֆուտբոլիստ։

2017 թվականի հուլիսի 21-ին Բարնսը երկարաձգեց իր պայմանագիրը Լեսթեր Սիթիի հետ մինչև 2021 թվականը։ Օգոստոսի 11-ին անգլիացին 1 տարվա վարձավճարով տեղափոխվեց Բարնսլի։ Իր դեբյուտը ակումբի կազմում նշեց օգոստոսի 12-ին՝ փոխարինման մտնելով Իպսվիչ Թաունի դեմ խաղում։ Իր առաջին գոլը խփեց օգոստոսի 26-ին՝ Սանդերլենդի դեմ խաղում։ Սեպտեմբերի 30-ին Բարնսը 2 գոլային փոխանցում տվեց Միլուոլի դեմ խաղում։ Հոկտեմբերի 31-ին նա գոլի և գոլային փոխանցման հեղինակ դարձավ Բարտոն Ալբիոնի դեմ խաղում։ Նոյեմբերի 18-ին անգլիացին գոլ խփեց Նորվիչ Սիթիի դեմ խաղում, իսկ հանդիպումն ավարտվեց 1-1 հաշվով։ Բարնսլիի կազմում Բարնսը անցկացրեց 25 հանդիպում՝ դառնալով 5 գոլի ու 5 գոլային փոխանցման հեղինակ, և 2018 թվականի հունվարի 1-ին Լեսթերը հետ կանչեց նրան։ Իր դեբյուտը Պրեմիեր Լիգայում նշեց ապրիլի 19-ին՝ փոխարինելով Ադրիեն Սիլվային Սաութհեմպտոնի դեմ խաղում։ 2017-18 մրցաշրջանում Լեսթերի կազմում Բարնսը անցկացրեց 5 հանդիպում։

2018 թվականի հուլիսի 24-ին Բարնսը երկարաձգեց իր պայմանագիրը Լեսթերի հետ մինչև 2022 թվականը, ինչից հետո վարձավճարով միացավ Վեստ Բրոմվիչ Ալբիոնին։ Իր դեբյուտը նշեց օգոստոսի 4-ին՝ թիմի մեկնարկային կազմում խաղադաշտ դուրս գալով Բոլթոն Ուոնդերերսի դեմ խաղում և այս խաղում դառնալով գոլի հեղինակ։ Սեպտեմբերի 18-ին Բարնսը 2 գոլային փոխանցում տվեց Բրիստոլ Սիթիի դեմ խաղում։ Հոկտեմբերի 3-ին անգլիացին գոլ խփեց Շեֆիլդ Ուենսդիի դեմ հանդիպման 87-րդ րոպեին՝ փրկելով Վեստ Բրոմվիչին պարտությունից։ Դեկտեմբերի 3-ին Բարնսը գոլի հեղինակ դարձավ Բրենտֆորդի դեմ խաղում, իսկ հանդիպումն ավարտվեց 1-1 հաշվով։ Դեկտեմբերի 14-ին նա 2 գոլային փոխանցում տվեց Շեֆիլդ Յունայթեդի դեմ խաղում՝ օգնելով իր թիմին հաղթել 2-1 հաշվով։ Վեստ Բրոմվիչի կազմում Բարնսը անցկացրեց 28 հանդիպում՝ դառնալով 9 գոլի և 8 գոլային փոխանցման հեղինակ։

2019 թվականի հունվարի 11-ին Լեսթեր Սիթին հետ կանչեց Բարնսին Վեստ Բրոմվիչից։ Պրեմիեր Լիգայում թիմի մեկնարկային կազմում նա առաջին անգամ խաղադաշտ դուրս եկավ հունվարի 19-ին՝ Վուլվերհեմպտոն Ուոնդերերսի դեմ խաղում։ Իր առաջին գոլը Լեսթերի կազմում Բարնսը խփեց ապրիլի 20-ին՝ գրավելով Վեստ Հեմ Յունայթեդի դարպասը հանդիպման վերջին րոպեին և փրկելով իր թիմին պարտությունից։ Հունիսի 14-ին անգլիացին երկարաձգեց իր պայմանագիրը ակումբի հետ մինչև 2024 թվականը։ Օգոստոսի 24-ին Բարնսը գոլ խփեց Շեֆիլդ Յունայթեդի դեմ խաղում։ Հոկտեմբերի 19-ին նա 2 գոլային փոխանցման հեղինակ դարձավ Բարնլիի դեմ խաղում, իսկ հանդիպումն ավարտվեց 2-1 հաշվով։ 2019 թվականի հոկտեմբերի 25-ին Բարնսը գոլային փոխանցում տվեց Այոզե Պերեսին Սաութհեմպտոնի դեմ խաղում՝ օգնելով Լեսթերին հաղթել 9-0 հաշվով և տանել Պրեմիեր Լիգայի պատմության ամենամեծ հաշվով հաղթանակը։

## Միջազգային կարիերա
Բարնսը ներկայացրել է Անգլիան տարբեր տարիքային երիտասարդական հավաքականներում։ 2017 թվականին նա մինչև 20 տարեկանների հավաքականի հետ հաղթեց Տուլոնի առաջնությունը՝ մրցաշարում դառնալով 4 գոլի հեղինակ և ընդգրկվելով առաջնության խորհրդանշական հավաքականում։ 2019 թվականին Բարնսը մասնակցեց Եվրոպայի Մ21 առաջնությանը՝ անցկացնելով 1 հանդիպում, իսկ Անգլիան դուրս մնաց խմբային փուլից։

## Կարիերայի վիճակագրություն
### Ակումբային վիճակագրություն
*2019 թվականի նոյեմբերի 29-ի դրությամբ*

## Նվաճումներ
### Միջազգային
**Անգլիա Մ18**

* Տուլոնի առաջնություն. 2017

### Անհատական
* Միլթոն Քինս Դոնսի տարվա լավագույն երիտասարդ ֆուտբոլիստ. 2016–17
* Տուլոնի առաջնության խորհրդանշական հավաքական. 2017
* Պրեմիեր Լիգայի ամսվա լավագույն գոլ. օգոստոս 2019

## Ծանոթագրություններ

## Արտաքին հղումներ
* Բարնսի պաշտոնական Տվիտերի էջը
* Բարնսի պաշտոնական Ինստագրամի էջը
* Բարնսը transfermarkt-ում
* Բարնսը soccerbase.com-ում
* Բարնսը WhoScored.com կայքում
* Բարնսը Լեսթեր Սիթիի պաշտոնական կայքում
* Բարնսը Պրեմիեր Լիգայի պաշտոնական կայքում
* Բարնսը ՈՒԵՖԱ-ի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի հավաքականի ֆուտբոլիստներ
Կատեգորիա:Անգլիացի ֆուտբոլիստներ
Կատեգորիա:Բարնսլիի ֆուտբոլիստներ
Կատեգորիա:Լեսթեր Սիթիի ֆուտբոլիստներ
Կատեգորիա:Միլթոն Քինս Դոնսի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վեստ Բրոմվիչ Ալբիոնի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Նյուքասլ Յունայթեդի ֆուտբոլիստներ